CELEX: C2005/182/80
Language: sl
Date: 2005-07-23 00:00:00
Title: Zadeva T-211/05: Tožba Italijanske republike proti Komisiji Evropskih skupnosti, vložena dne 26. maja 2005

23.7.2005   
            
            
               SL
            
            
               Uradni list Evropske unije
            
            
               C 182/43
            
         Tožba Italijanske republike proti Komisiji Evropskih skupnosti, vložena dne 26. maja 2005
   (Zadeva T-211/05)
   (2005/C 182/80)
   Jezik postopka: italijanščina
   Italijanska republika, ki jo zastopa Paolo Gentili, Avvocato dello Stato, je dne 26. maja 2005 na Sodišču prve stopnje Evropskih skupnosti vložila tožbo proti Evropski komisiji.
   Tožeča stranka Sodišču prve stopnje predlaga, naj:
   
               —
            
            
               razglasi za nično izpodbijano odločbo in Komisiji Evropskih skupnosti naloži plačilo stroškov postopka.
            
         Tožbeni razlogi in bistvene trditve
   Predmet tožbe je Odločba Komisije C(2005) 591 konč., s katero je bila razglašena nezdružljivost, kolikor gre za državne pomoči, ki so v nasprotju s členom 87 ES, dveh italijanskih davčnih ukrepov v korist družb, ki so se uvrstile v borzno kotacijo na organiziranih trgih v časovnem obdobju, določenem v teh ukrepih. Ta ukrepa naj bi bila sestavljena iz znižanja davčne stopnje davka na dobiček za obdobje treh let in izključitve stroškov uvrstitve v borzno kotacijo, ki so nastali družbam, iz obdavčljivega dobička.
   Komisija meni, da so sporni ukrepi selektivni, ker omogočajo prednosti zgolj družbam, ki so se uvrstile v borzno kotacijo v časovnem obdobju, vsebovanem v italijanski zakonodaji in izključujejo tiste, ki so že v kotaciji in tiste, ki naj bi bile v kotaciji v drugih časovnih obdobjih; poleg tega ukrepi ne morejo biti opredeljeni kot združljivi, ker se ne uvrščajo v nobenega od primerov iz člena 87(2) in (3) ES.
   Tožba Italijanske vlade nasprotuje odločbi v prvi vrsti s procesnega vidika, ker je Komisija pričela postopek v smislu člena 88(2) ES, ne da bi se prej z zadevno državo članico posvetovala glede ukrepov.
   Drugič je iz tožbe razbrati, da Komisija ni podala stališč glede prejšnjega ukrepa, ki je v bistvu podoben, ki ga je Italija sprejela leta 1997.
   Tretjič izpodbija tožeča stranka s tožbo, da naj bi bili ukrepi selektivni. Nanašajo se namreč na nedoločene potencialne prejemnike. Poleg tega so ukrepi skladni s celotnim davčnim sistemom, saj upoštevajo dejstvo, da mora družba, ki se na novo uvrsti v borzno kotacijo za to uvrstitev v borzno kotacijo plačati zelo visoke stroške, kar jo postavi v položaj zmanjšane sposobnosti pridobivanja dobička v primerjavi z družbami, ki niso v kotaciji, ali pa so že nekaj časa udeležene v borzni kotaciji in so že lahko amortizirale zadevne stroške. Časovna omejitev naj bi izhajala iz bilančnih obveznosti in iz poskusnega značaja ukrepa. Ta element sam po sebi tako ne more narediti ukrepa selektivnega, ker ta po svoji naravi ni tak.
   Četrtič se s tožbo zanika, da naj bi Komisija dokazala, da je ukrep primeren za izkrivljanje konkurence, in da bi lahko povzročil motnje v trgovini znotraj Skupnosti.
   Petič in zadnjič je ukrep, če se opredeli kot pomoč, v skladu s tožbo združljiv s skupnim trgom v smislu člena 87(3)(c). Pomenil naj bi namreč pomoč investitorjem, ne obratu, in je skladen s specifičnim ekonomsko političnim ciljem pospeševanja uvrščanja družb v borzno kotacijo, ki ugodno vpliva na učinkovitost, preglednost in konkurenčno sposobnost sistema.